title: Vykonávacie nariadenie Rady (EÚ) 2018/774 z 28. mája 2018, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

text:
               29.5.2018

               SK

               Úradný vestník Európskej únie

               L 131/1

         VYKONÁVACIE NARIADENIE RADY (EÚ) 2018/774
   z 28. mája 2018,
   ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. januára 2012 prijala nariadenie (EÚ) č. 36/2012 o reštriktívnych opatreniach s ohľadom na situáciu v Sýrii.

               (2)

               Na základe preskúmania uvedených opatrení by sa mali aktualizovať a zmeniť záznamy týkajúce sa určitých osôb, subjektov a orgánov, na ktoré sa vzťahujú reštriktívne opatrenia, uvedené v prílohe II k nariadeniu (EÚ) č. 36/2012.

               (3)

               Príloha II k nariadeniu (EÚ) č. 36/2012 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2018

            Za Radu

            predsedníčka

         F. MOGHERINI

      (1)  Ú. v. EÚ L 16, 19.1.2012, s. 1.

      PRÍLOHA
      Príloha II k nariadeniu (EÚ) č. 36/2012 sa mení takto:

                  I.

                  V časti A („Osoby“) sa tieto záznamy menia takto:

                              Meno

                              Identifikačné údaje

                              Dôvody

                              Dátum zaradenia na zoznam

                              „7.

                           Amjad (
                                 ) Abbas (
                                 ) (alias Al-Abbas)

                              Riaditeľ pre politickú bezpečnosť v meste Banyas, zapojený do represií voči demonštrantom v obci Baida.

                              9.5.2011

                              8.

                           Rami (
                                 ) Makhlouf (
                                 )

                              Narodený: 10. júla 1969;
                              miesto narodenia: Damask;
                              č. cestovného pasu: 000098044,
                              číslo vydania: 002-03-0015187

                              Popredný podnikateľ pôsobiaci v Sýrii v sektore telekomunikácií, finančných služieb, dopravy a nehnuteľností; s finančnými podielmi v spoločnosti Syriatel, vedúcim mobilným operátorom v Sýrii, ako aj v investičných fondoch Al Mashreq, Bena Properties a Cham Holding, a/alebo je v nich vo vyšších a výkonných pozíciách.
                              Prostredníctvom svojich podnikateľských záujmov poskytuje sýrskemu režimu finančné prostriedky a podporu.
                              Je vplyvným členom rodiny Makhloufovcov a úzko spojený s rodinou Asadovcov; bratanec prezidenta Baššára al-Asada.

                              9.5.2011

                              9.

                           Abd Al-Fatah (
                                 ) Qudsiyah (
                                 )

                              Narodený: 1953;
                              miesto narodenia: Hama;
                              č. diplomatického pasu D0005788.

                              Dôstojník s hodnosťou generálmajora v sýrskych ozbrojených silách po máji 2011.
                              Zástupca riaditeľa Úradu národnej bezpečnosti strany Baas. Bývalý riaditeľ riaditeľstva sýrskej vojenskej spravodajskej služby. Zapojený do násilných represií voči civilnému obyvateľstvu v Sýrii.

                              9.5.2011

                              13.

                           Munzir (
                                 ) (alias Mundhir, Monzer) Jamil (
                                 ) Al-Assad (
                                 )

                              Dátum narodenia: 1. marec 1961;
                              miesto narodenia: Kerdaha, provincia Latakia;
                              pasy č. 86449 a č. 842781

                              Ako člen milícií Shabiha zapojený do represií voči civilnému obyvateľstvu.

                              9.5.2011

                              19.

                           Iyad (
                                 ) (alias Eyad) Makhlouf (
                                 )

                              Dátum narodenia: 21. január 1973;
                              miesto narodenia: Damask;
                              č. cestovného pasu N001820740

                              Člen rodiny Makhloufovcov; syn Mohammeda Makhloufa, brat Hafeza, Ramiho a Ihaba Makhloufa; bratanec prezidenta Baššára al-Asada.
                              Člen sýrskych bezpečnostných a spravodajských služieb vo funkcii po máji 2011.
                              Dôstojník GID zapojený do násilia voči civilnému obyvateľstvu v Sýrii.

                              23.5.2011

                              23.

                           Zoulhima (
                                 ) (alias Zu al-Himma) Chaliche (
                                 ) (alias Shalish, Shaleesh) (alias Dhu al-Himma Shalish)

                              Narodený: 1951 alebo 1946, alebo 1956;
                              miesto narodenia: Kerdaha.

                              Dôstojník sýrskych bezpečnostných a spravodajských služieb vo funkcii po máji 2011; bývalý veliteľ prezidentskej bezpečnosti.
                              Člen sýrskych ozbrojených síl s hodnosťou generálmajora vo funkcii po máji 2011.
                              Zapojený do násilností proti demonštrantom.
                              Člen rodiny Asadovcov: bratanec prezidenta Baššára al-Asada.

                              23.6.2011

                              26.

                           Generálmajor Qasem (
                                 ) Soleimani (
                                 ) (alias Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Dátum narodenia: 11. marec 1957;
                              miesto narodenia: Qom, Irán (Iránska islamská republika);
                              č. cestovného pasu 008827, vydaný v Iráne.

                              Veliteľ iránskych Revolučných gárd Qods zapojený do poskytovania vybavenia a podpory s cieľom pomôcť sýrskemu režimu potlačiť protesty v Sýrii.

                              23.6.2011

                              27.

                           Hossein (
                                 ) Taeb (
                                 ) (alias Taeb, Hassan; alias Taeb, Hosein; alias Taeb, Hossein; alias Taeb, Hussayn; alias Hojjatoleslam Hossein Ta'eb)

                              Narodený: 1963;
                              miesto narodenia: Teherán, Irán.

                              Zástupca veliteľa iránskych Revolučných gárd pre spravodajské služby zapojený do poskytovania vybavenia a podpory s cieľom pomôcť sýrskemu režimu potlačiť protesty v Sýrii.

                              23.6.2011

                              36.

                           Nizar (
                                 ) al-Asaad (
                                 ) (alias Nizar Asaad)

                              Bratanec prezidenta Baššára al-Asada; predtým riaditeľ spoločnosti „Nizar Oilfield Supplies“.

                              Veľmi úzky vzťah s kľúčovými vládnymi predstaviteľmi.
                              Financovanie milícií Šabíha v provincii Ládikíja.

                              23.8.2011

                              37.

                           Generálmajor Rafiq (
                                 ) (alias Rafeeq) Shahadah (
                                 ) (alias Shahada, Shahade, Shahadeh, Chahada, Chahade, Chahadeh, Chahada)

                              Dátum narodenia: 1956;
                              miesto narodenia: Jablah, provincia Ládikíja.

                              Člen sýrskych ozbrojených síl s hodnosťou generálmajora vo funkcii po máji 2011. Bývalý veliteľ odboru 293 (vnútorné veci) sýrskej vojenskej spravodajskej služby (SMI) v Damasku. Priamo zapojený do represií a násilností voči civilnému obyvateľstvu v Damasku. Poradca prezidenta Baššára al-Asada pre strategické otázky a vojenské spravodajstvo.

                              23.8.2011

                              50.

                           Tarif (
                                 ) Akhras (
                                 ) (alias Al Akhras (
                                 ))

                              Dátum narodenia: 2. jún 1951;
                              miesto narodenia: Homs, Sýria;
                              č. sýrskeho pasu: 0000092405

                              Prominentný podnikateľ, ktorý profituje z režimu a podporuje ho. Zakladateľ spoločnosti Akhras Group (komodity, obchod, spracovanie a logistika) a bývalý predseda obchodnej komory v Homse. Blízke obchodné vzťahy s rodinou prezidenta Al-Assada. Člen rady Federácie sýrskych obchodných komôr. Poskytol režimu logistickú podporu (autobusy a nakladače tankov).

                              2.9.2011

                              53.

                           Adib (
                                 ) Mayaleh (
                                 ) (alias André Mayard)

                              Narodený: 15. mája 1955;
                              miesto narodenia: Bassir

                              Bývalý guvernér a predseda rady guvernérov Sýrskej centrálnej banky.
                              Adib Mayaleh mal kontrolu nad sýrskym bankovým sektorom a riadil ponuku peňazí v Sýrii prostredníctvom vydávania a sťahovania bankoviek a kontroly výmenného kurzu sýrskej libry k cudzím menám. Vo svojej funkcii v Sýrskej centrálnej banke poskytoval ekonomickú a finančnú podporu sýrskemu režimu.
                              Bývalý minister hospodárstva a zahraničného obchodu vo funkcii po máji 2011.

                              15.5.2012

                              68.

                           Bassam (
                                 ) Sabbagh (
                                 ) (alias Al Sabbagh (
                                 ))

                              Dátum narodenia: 24. august 1959;
                              miesto narodenia: Damask.
                              Adresa: Kasaa, Anwar al Attar Street, al Midani building, Damask.
                              Sýrsky pas č. 004326765, vydaný 2. novembra 2008, platný do novembra 2014.

                              Právny a finančný poradca a spravuje záležitosti Ramiho Makhloufa a Khaldouna Makhloufa. Spoločne s Bašárom al-Asadom zapojený do financovania projektu týkajúceho sa nehnuteľností v Latakii. Poskytuje finančnú podporu režimu.

                              14.11.2011

                              79.

                           Generálmajor Talal (
                                 ) Makhluf (
                                 ) (alias Makhlouf)

                              Bývalý veliteľ 105. brigády Republikánskej gardy. Súčasný generálny veliteľ Republikánskej gardy. Člen sýrskych ozbrojených síl s hodnosťou generálmajora vo funkcii po máji 2011. Vojenský predstaviteľ zapojený do násilností v Damasku.

                              1.12.2011

                              80.

                           Generálmajor Nazih (
                                 ) (alias Nazeeh) Hassun (
                                 ) (alias Hassoun)

                              Dôstojník s hodnosťou generálmajora v sýrskych ozbrojených silách vo funkcii po máji 2011. Riaditeľ riaditeľstva pre politickú bezpečnosť v sýrskych bezpečnostných službách vo funkcii po máji 2011. Zodpovedný za násilné represie voči civilnému obyvateľstvu v Sýrii.

                              1.12.2011

                              109.

                           Imad (
                                 ) Mohammad (
                                 ) (alias Mohamed, Muhammad, Mohammed) Deeb (
                                 ) Khamis (
                                 ) (alias Imad Mohammad Dib Khamees)

                              Dátum narodenia: 1. august 1961;
                              miesto narodenia: v okolí Damasku

                              Predseda vlády a bývalý minister pre elektrickú energiu. Ako minister vlády je spoluzodpovedný za násilnú represiu režimu voči civilnému obyvateľstvu.

                              23.3.2012

                              114.

                           Emad (
                                 ) Abdul-Ghani (
                                 ) Sabouni (
                                 ) (alias: Imad Abdul Ghani Al Sabuni)

                              Narodený: 1964;
                              miesto narodenia: Damask

                              Bývalý minister pre telekomunikácie a technológie, vo funkcii aspoň do apríla 2014. Ako bývalý vládny minister je spoluzodpovedný za násilnú represiu zo strany režimu voči civilnému obyvateľstvu. V júli 2016 vymenovaný za riaditeľa Agentúry pre plánovanie a medzinárodnú spoluprácu (vládna agentúra).

                              27.2.2012

                              116.

                           Tayseer (
                                 ) Qala (
                                 ) Awwad (
                                 )

                              Narodený: 1943;
                              miesto narodenia: Damask

                              Bývalý minister spravodlivosti. Spojený so sýrskym režimom a jeho násilnou represiou voči civilnému obyvateľstvu. Bývalý predseda vojenského súdu. Člen Vysokej súdnej rady.

                              23.9.2011

                              132.

                           Brigádny generál Abdul- Salam (
                                 ) Fajr (
                                 ) Mahmoud (
                                 )

                              Riaditeľ oddelenia Bab Touma (Damask) spravodajskej služby vzdušných síl. Zodpovedný za mučenie zadržiavaných odporcov režimu.

                              24.7.2012

                              147.

                           Generál Amer al-Achi (alias Amer Ibrahim al-Achi; alias Amis al Ashi; alias Ammar Aachi; alias Amer Ashi) (
                                 )

                              Vedúci spravodajského oddelenia spravodajskej služby vzdušných síl (2012 – 2016). Vo svojej funkcii v spravodajskej službe vzdušných síl je Amer al-Achi zapojený do represií proti sýrskej opozícii.

                              24.7.2012

                              153.

                           Waleed (
                                 ) (alias Walid) Al Mo'al lem (
                                 ) (alias Al Moallem, Muallem (
                                 ))

                              Podpredseda vlády, minister zahraničných vecí a prisťahovalectva. Ako minister vlády je spoluzodpovedný za násilnú represiu režimu voči civilnému obyvateľstvu.

                              16.10.2012

                              157.

                           Ing. Bassam (
                                 ) Hanna (
                                 )

                              Dátum narodenia: 1954;
                              miesto narodenia: Aleppo (Sýria)

                              Bývalý minister vodných zdrojov vo funkcii po máji 2011. Ako bývalý vládny minister je spoluzodpovedný za násilnú represiu zo strany režimu voči civilnému obyvateľstvu.

                              16.10.2012

                              160.

                           Dr. Hazwan (
                                 ) Al Wez (
                                 ) (alias Al Wazz)

                              Minister školstva. Ako minister vlády je spoluzodpovedný za násilnú represiu režimu voči civilnému obyvateľstvu.

                              16.10.2012

                              169.

                           Dr. Adnan (
                                 ) Abdo (
                                 ) (alias Abdou) Al Sikhny (
                                 ) (alias Al-Sikhni, Al-Sekhny, Al-Sekhni)

                              Dátum narodenia: 1961;
                              miesto narodenia: Aleppo (Sýria)

                              Bývalý minister priemyslu. Ako bývalý vládny minister je spoluzodpovedný za násilnú represiu zo strany režimu voči civilnému obyvateľstvu.

                              16.10.2012

                              171.

                           Dr Abdul-Salam (
                                 ) Al Nayef (
                                 )

                              Bývalý minister zdravotníctva vo funkcii po máji 2011. Ako bývalý vládny minister je spoluzodpovedný za násilnú represiu zo strany režimu voči civilnému obyvateľstvu.

                              16.10.2012

                              175.

                           Najm-eddin (
                                 ) (alias Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (alias Khrait)

                              Bývalý štátny tajomník. Ako bývalý štátny tajomník je spoluzodpovedný za násilnú represiu režimu voči civilnému obyvateľstvu.

                              16.10.2012

                              176.

                           Abdullah (
                                 ) (alias Abdallah) Khaleel (
                                 ) (alias Khalil) Hussein (
                                 ) (alias Hussain)

                              Bývalý štátny tajomník vo funkcii po máji 2011. Ako bývalý vládny minister je spoluzodpovedný za násilnú represiu zo strany režimu voči civilnému obyvateľstvu.

                              16.10.2012

                              189.

                           Dr Malek (
                                 ) Ali (
                                 ) (alias Malik Ali)

                              Dátum narodenia: 1956;
                              miesto narodenia: Tartous (Sýria)

                              Bývalý minister pre vysokoškolské vzdelávanie vo funkcii po máji 2011. Ako bývalý vládny minister je spoluzodpovedný za násilnú represiu zo strany režimu voči civilnému obyvateľstvu.

                              24.6.2014

                              206.

                           Generálmajor Muhamad (
                                 ) (alias Mohamed, Muhammad) Mahalla (
                                 ) (alias Mahla, Mualla, Maalla, Muhalla)

                              Narodený: 1960;
                              miesto narodenia: Jableh

                              Člen sýrskych ozbrojených síl s hodnosťou generálmajora vo funkcii po máji 2011. Veliteľ odboru 293 (vnútorné veci) sýrskej vojenskej spravodajskej služby (SMI) od apríla 2015. Zodpovedný za represie a násilie voči civilnému obyvateľstvu v Damasku a okolí. Bývalý zástupca riaditeľa pre politickú bezpečnosť (2012), dôstojník sýrskej republikánskej gardy a zástupca riaditeľa na riaditeľstve pre politickú bezpečnosť. Veliteľ vojenskej polície, člen Úradu národnej bezpečnosti.

                              29.5.2015

                              210.

                           Tahir (
                                 ) Hamid (
                                 ) Khalil (
                                 ) (alias Tahir Hamid Khali; Khalil Tahir Hamid)

                              Pozícia: generálmajor

                              Má hodnosť generálmajora a je vysokým dôstojníkom na riaditeľstve sýrskych ozbrojených síl pre delostrelectvo a raketové systémy vo funkcii po máji 2011. Ako vysoký dôstojník na riaditeľstve pre delostrelectvo a raketové systémy je zodpovedný za násilné represie voči civilnému obyvateľstvu, a to aj za to, že brigády pod jeho velením použili v roku 2013 rakety a chemické zbrane v husto obývaných civilných oblastiach v oblasti Ghouta.

                              28.10.2016

                              251.

                           Mohammad (
                                 ) Ziad (
                                 ) Ghriwati (
                                 ) (alias: Mohammad Ziad Ghraywati)

                              Mohammad Ziad Ghriwati je inžinierom v Sýrskom centre pre vedecké štúdie a výskum (Scientific Studies and Research Centre). Je zapojený do šírenia a dodávok chemických zbraní. Mohammad Ziad Ghriwati bol zapojený do konštrukcie barelových bômb, ktoré boli použité proti civilnému obyvateľstvu v Sýrii.
                              Je tiež v spojení so Sýrskym centrom pre vedecké štúdie a výskum (Scientific Studies and Research Centre), subjektom uvedeným na zozname.

                              18.7.2017

                              253.

                           Khaled (
                                 ) Sawan (
                                 )

                              Dr. Khaled Sawan je inžinierom v sýrskom Scientific Studies and Research Centre, ktoré je zapojené do šírenia a dodávok chemických zbraní. Je známe, že bol zapojený do konštrukcie barelových bômb, ktoré boli použité proti civilnému obyvateľstvu v Sýrii.
                              Je tiež v spojení so sýrskym Scientific Studies and Research Centre, subjektom uvedeným v zozname.

                              18.7.2017

                              254.

                           Raymond (
                                 ) Rizq (
                                 ) (alias: Raymond Rizk)

                              Raymond Rizq je inžinierom v sýrskom Scientific Studies and Research Centre a je zapojený do šírenia a dodávok chemických zbraní. Bol zapojený do konštrukcie barelových bômb, ktoré boli použité proti civilnému obyvateľstvu v Sýrii.
                              Je tiež v spojení so sýrskym Scientific Studies and Research Centre, subjektom uvedeným v zozname.

                              18.7.2017

                              261

                           Maher Sulaiman (alias:
                                 ; Mahir; Suleiman)

                              Miesto narodenia: Lattakia, Sýria
                              Doktor, riaditeľ Higher Institute for Applied Sciences and Technology
                              Adresa: Higher Institute for Applied Sciences and Technology (HIAST), P.O. Box 31983, Damask

                              Riaditeľ Higher Institute for Applied Sciences and Technology (HIAST), ktorý poskytuje výcvik a podporu v rámci oblasti šírenia chemických zbraní v Sýrii. Vzhľadom na svoju vysokú funkciu, ktorú zastáva v HIAST, ktorý je pridruženou a dcérskou spoločnosťou Scientific Studies and Research Centre (SSRC), je spojený s HIAST a s SSRC, ktoré sú označené subjekty.

                              19.3.2018“

                  II.

                  V časti A („Osoby“) sa vypúšťajú tieto mená a príslušné záznamy:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  V časti A („Osoby“) sa poradové čísla záznamov týchto osôb nahrádzajú takto:

                              Meno osoby

                              Súčasné číslo záznamu

                              Nové číslo záznamu

                              Houmam Jaza'iri

                              1

                              264

                              Mohamad Amer Mardini

                              2

                              265

                              Mohamad Ghazi Jalali

                              3

                              266

                              Kamal Cheikha

                              4

                              15

                              Hassan Nouri

                              5

                              17

                              Mohammad Walid Ghazal

                              6

                              74

                              Khalaf Souleymane

                              7

                              118

                              Nizar Wahbeh Yazaji

                              8

                              178

                              Hassan Safiyeh

                              9

                              202

                              Issam Khalil

                              10

                              267

                              Ghassan Ahmed

                              13

                              268

                              Abdelhamid Khamis

                              16

                              269

                  IV.

                  V časti B („Subjekty“) sa záznam č. 60 nahrádza takto:

                              Názov

                              Identifikačné údaje

                              Dôvody

                              Dátum zaradenia na zoznam

                              „60.

                           Higher Institute for Applied Sciences and Technology (HIAST) (

                                 ) (alias Institut Supérieur des Sciences Appliquées et de Technologie (ISSAT))

                              P.O. Box 31983, Barzeh

                              Inštitúcia pridružená k Sýrskemu centru pre vedecké štúdie a výskum (Syrian Scientific Studies and Research Centre – SSRC), ktoré je už označené, a jeho dcérska spoločnosť. Poskytuje odbornú prípravu a podporu centru SSRC, a je preto zodpovedná za násilnú represiu voči civilnému obyvateľstvu.

                              23.7.2014“


title: Vykonávacie nariadenie Komisie (EÚ) 2018/775 z 28. mája 2018, ktorým sa stanovujú pravidlá uplatňovania článku 26 ods. 3 nariadenia Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o pravidlá uvádzania krajiny pôvodu alebo miesta pôvodu základnej zložky potraviny (Text s významom pre EHP )

text:
               29.5.2018

               SK

               Úradný vestník Európskej únie

               L 131/8

         VYKONÁVACIE NARIADENIE KOMISIE (EÚ) 2018/775
   z 28. mája 2018,
   ktorým sa stanovujú pravidlá uplatňovania článku 26 ods. 3 nariadenia Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o pravidlá uvádzania krajiny pôvodu alebo miesta pôvodu základnej zložky potraviny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom (1), a najmä na jeho článok 26 ods. 8,
   keďže:

               (1)

               V článku 26 nariadenia (EÚ) č. 1169/2011 sa stanovujú všeobecné pravidlá a požiadavky týkajúce sa uvádzania krajiny pôvodu alebo miesta pôvodu potravín, ktoré sa uplatňujú bez toho, aby boli dotknuté osobitné ustanovenia Únie.

               (2)

               V článku 26 ods. 2 písm. a) nariadenia (EÚ) č. 1169/2011 sa vyžaduje uviesť krajinu pôvodu alebo miesto pôvodu, ak by ich neuvedenie mohlo zavádzať spotrebiteľa, pokiaľ ide o skutočnú krajinu pôvodu alebo miesto pôvodu príslušnej konečnej potraviny, najmä ak by z informácií sprevádzajúcich potravinu alebo z celej etikety inak vyplývalo, že potravina má inú krajinu pôvodu alebo miesto pôvodu. Cieľom tohto článku je predchádzať zavádzajúcim informáciám o potravinách, v ktorých sa naznačuje určitý pôvod potraviny, aj keď jej skutočný pôvod je iný.

               (3)

               V článku 26 ods. 3 nariadenia (EÚ) č. 1169/2011 sa stanovuje, že ak sa uvádza krajina pôvodu alebo miesto pôvodu potraviny a ak nie sú také isté ako krajina pôvodu alebo miesto pôvodu jej základnej zložky, uvedie sa aj krajina pôvodu alebo miesto pôvodu príslušnej základnej zložky, alebo sa uvedie, že krajina pôvodu alebo miesto pôvodu základnej zložky sú iné ako krajina pôvodu alebo miesto pôvodu potraviny. Ďalej sa v ňom stanovuje, že uplatňovanie týchto požiadaviek podlieha prijatiu vykonávacieho aktu.

               (4)

               Článok 26 ods. 3 nariadenia (EÚ) č. 1169/2011 sa týka prípadov, keď sa krajina pôvodu alebo miesto pôvodu udávajú povinne v súlade s článkom 26 ods. 2 písm. a) nariadenia alebo dobrovoľne akoukoľvek formou, ako napr. vo vyjadreniach, podmienkach, prostredníctvom vyobrazení alebo symbolov.

               (5)

               Dobrovoľné označenia, ako sú zemepisné vyhlásenia zahrnuté v názve potraviny alebo sprevádzajúce názov potraviny, môžu byť tiež súčasťou označení chránených ako zemepisné označenia alebo ako ochranné známky podľa osobitných právnych predpisov EÚ.

               (6)

               Označenia krajiny pôvodu alebo miesta pôvodu potraviny, ktoré sú súčasťou označení výrobku chránených ako zemepisné označenia podľa nariadenia Európskeho parlamentu a Rady (EÚ) č. 1151/2012 (2), (EÚ) č. 1308/2013 (3), nariadenia (ES) č. 110/2008 (4) alebo podľa nariadenia (EÚ) č. 251/2014 (5), alebo sú chránené podľa medzinárodných dohôd, patria do rozsahu pôsobnosti článku 26 ods. 3 nariadenia (EÚ) č. 1169/2011. Vzhľadom na to, že v prípade týchto označení výrobku existuje inherentná súvislosť medzi vlastnosťami výrobku a zemepisným pôvodom, že tieto označenia sú regulované osobitnými pravidlami vrátane pravidiel o označovaní, ako aj s ohľadom na osobitný charakter týchto názvov, na ktoré sa viaže právo duševného vlastníctva, je potrebné ďalej skúmať, ako by sa mala v prípade uvedených názvov uvádzať základná zložka podľa článku 26 ods. 3 nariadenia (EÚ) č. 1169/2011.

               (7)

               Označenia krajiny pôvodu alebo miesta pôvodu potraviny, ktoré sú súčasťou zaregistrovaných ochranných známok, patria do rozsahu pôsobnosti článku 26 ods. 3 nariadenia (EÚ) č. 1169/2011. Ochranné známky môžu pozostávať z akýchkoľvek označení, najmä zo slov vrátane osobných mien, vzorov, písmen, číslic, farieb, tvaru tovaru alebo jeho obalu, resp. zvukov, a to za predpokladu, že takéto označenia dodajú tovaru alebo službám podniku osobitný charakter. Účelom ochranných známok je umožniť spotrebiteľovi identifikovať najmä obchodný zdroj alebo pôvod špecifického tovaru a/alebo služieb. Vzhľadom na špecifický charakter a cieľ ochranných známok je vhodné, aby sa ďalej preskúmalo, ako by sa mal uvádzať pôvod základnej zložky podľa článku 26 ods. 3 nariadenia (EÚ) č. 1169/2011, ak sa vyžaduje v prípade ochranných známok.

               (8)

               Zaužívané a druhové názvy vrátane zemepisných pojmov, v ktorých sa doslova uvádza pôvod, ktoré sa však všeobecne nevnímajú ako označenie pôvodu alebo miesto pôvodu potraviny, by nemali patriť do rozsahu pôsobnosti tohto nariadenia.

               (9)

               Na účely tohto nariadenia by sa identifikačné značky sprevádzajúce potravinu v súlade s nariadením Európskeho parlamentu a Rady (ES) č. 853/2004, ktorým sa ustanovujú osobitné hygienické predpisy pre potraviny živočíšneho pôvodu (6), nemali považovať za označenie krajiny pôvodu ani miesta pôvodu.

               (10)

               S cieľom umožniť spotrebiteľom prijímať informovanejšie rozhodnutia je potrebné týmto nariadením stanoviť osobitné pravidlá, ktoré by sa mali uplatňovať v prípade, že sa uvádza krajina pôvodu alebo miesto pôvodu základnej zložky. Uvedenými pravidlami sa zabezpečí, že takéto informácie sú dostatočne presné a zmysluplné.

               (11)

               Preto je vhodné, aby sa takéto označenie primárnej zložky poskytovalo s odkazom na zemepisnú oblasť, ktorá by mala byť spotrebiteľovi dobre známa. Malo by sa zakázať používanie vymyslených názvov pre regióny alebo iné zemepisné oblasti, ktoré nie sú zmysluplnými informáciami, alebo by mohli zavádzať spotrebiteľa, pokiaľ ide o skutočné miesto pôvodu základnej zložky.

               (12)

               Ak je základná zložka potravinou, na ktorú sa vzťahujú konkrétne ustanovenia Únie o označovaní krajiny pôvodu alebo miesta pôvodu, tieto ustanovenia by sa mohli prípadne použiť na účely článku 26 ods. 3 písm. a) nariadenia (EÚ) č. 1169/2011.

               (13)

               Ak sa prevádzkovatelia potravinárskych podnikov rozhodnú uviesť iba to, že krajina pôvodu alebo miesto pôvodu základnej zložky je iná(-é) ako krajina pôvodu alebo miesto pôvodu danej potraviny, napríklad z dôvodu viacerých alebo variabilných zdrojov dodávok a osobitných výrobných procesov, je vhodné poskytnúť rámec, v ktorom by boli zohľadnené rozličné okolnosti spracovania potravín. Príslušným označením by sa malo zabezpečiť, že informácie sú pre spotrebiteľa zrozumiteľné.

               (14)

               Informácie o základnej zložke poskytnuté v súlade s týmto nariadením by mali dopĺňať informácie poskytnuté spotrebiteľom o krajine pôvodu alebo mieste pôvodu potraviny a mali by byť ľahko viditeľné, čitateľné a v prípade potreby nezmazateľné.

               (15)

               Na uplatňovanie tohto nariadenia by sa malo stanoviť prechodné obdobie v súlade s článkom 47 nariadenia (EÚ) č. 1169/2011, v ktorom sa vyžaduje, aby sa akékoľvek nové opatrenia týkajúce sa informácií o potravinách uplatňovali v každom kalendárnom roku od 1. apríla.

               (16)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Rozsah pôsobnosti
   1.   V tomto nariadení sa stanovujú modality uplatňovania článku 26 ods. 3 nariadenia (EÚ) č. 1169/2011 v prípade, že sa krajina pôvodu alebo miesto pôvodu potraviny uvedie istým spôsobom, ako napr. vyhláseniami, vyobrazeniami, symbolmi alebo podmienkami vzťahujúcimi sa na miesta alebo geografické oblasti, s výnimkou geografických podmienok zahrnutých v zaužívaných a druhových názvoch, ak sa v týchto pojmoch doslova uvádza pôvod, ale všeobecne sa nechápu ako označenie krajiny pôvodu ani miesta pôvodu.
   2.   Toto nariadenie sa neuplatňuje na zemepisné označenia chránené na základe nariadenia (EÚ) č. 1151/2012, nariadenia (EÚ) č. 1308/2013, nariadenia (ES) č. 110/2008 alebo nariadenia (EÚ) č. 251/2014 alebo podľa medzinárodných dohôd, ani na zaregistrované ochranné známky, ak uvedené známky predstavujú označenie pôvodu, kým sa neprijmú osobitné pravidlá týkajúce sa uplatňovania článku 26 ods. 3 na takéto označenia.
   Článok 2
   Označenie krajiny pôvodu alebo miesta pôvodu základnej zložky
   Krajina pôvodu alebo miesto pôvodu základnej zložky, ktoré nie sú totožné s danou krajinou pôvodu alebo daným miestom pôvodu potraviny, sa musia uviesť:

               a)

               s odkazom na jednu z týchto zemepisných oblastí:

                           i)

                           „EÚ“, „mimo EÚ“ alebo „EÚ a mimo EÚ“ alebo

                           ii)

                           región alebo akúkoľvek inú zemepisnú oblasť, buď vo viacerých členských štátoch alebo v tretích krajinách, ak sú vymedzené ako také v súlade s medzinárodným právom verejným, alebo sú bežne informovanému priemernému spotrebiteľovi dobre známe alebo

                           iii)

                           rybolovnú oblasť podľa FAO alebo morské resp. sladkovodné teleso, ak sú ako také vymedzené podľa medzinárodného práva alebo sú bežne informovanému priemernému spotrebiteľovi dobre známe alebo

                           iv)

                           členský(-é) štát(-y) alebo tretiu(-ie) krajinu(-y) alebo

                           v)

                           región alebo akúkoľvek inú zemepisnú oblasť v členskom štáte alebo tretej krajine, ktoré sú bežne informovanému priemernému spotrebiteľovi dobre známe alebo

                           vi)

                           krajinu pôvodu alebo miesto pôvodu v súlade s osobitnými ustanoveniami Únie uplatniteľnými na základnú(-é) zložku(-y) ako takú(-é);

               b)

               alebo vo forme takéhoto vyhlásenia:
               „(názov základnej zložky) nepochádza z (krajina pôvodu alebo miesto pôvodu potraviny)“ alebo v podobnom znení, ktoré by malo mať pre spotrebiteľa rovnaký význam.

         Článok 3
   Prezentácia informácií
   1.   Informácie poskytované podľa článku 2 sa poskytujú vo veľkosti písma, ktoré nemôže byť menšie ako minimálna veľkosť písma požadovaná v súlade s článkom 13 ods. 2 nariadenia (EÚ) č. 1169/2011.
   2.   Bez toho, aby bol dotknutý odsek 1, ak sa krajina pôvodu alebo miesto pôvodu potraviny uvádza slovami, informácie poskytnuté podľa článku 2 sa uvedú v rovnakom zornom poli ako označenie krajiny pôvodu alebo miesta pôvodu potraviny a s použitím veľkosti písma, ktorého stredná výška predstavuje najmenej 75 % strednej výšky písma označenia krajiny pôvodu alebo miesta pôvodu potraviny.
   3.   Bez toho, aby bol dotknutý odsek 1, v prípade, že sa krajina pôvodu alebo miesto pôvodu potraviny neuvedie v písomnej podobe, informácie poskytnuté podľa článku 2 sa musia uviesť v rovnakom zornom poli ako označenie krajiny pôvodu alebo miesta pôvodu potraviny.
   Článok 4
   Nadobudnutie účinnosti, dátum uplatňovania a prechodné opatrenia
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. apríla 2020.
   Potraviny umiestnené na trh alebo označené pred dátumom uplatňovania tohto nariadenia sa môžu uvádzať na trh až do vyčerpania zásob.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2018

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011, s. 18).

      (2)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).

      (3)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

      (4)  Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ L 39, 13.2.2008, s. 16).

      (5)  Nariadenie Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a o zrušení nariadenia Rady (EHS) č. 1601/91 (Ú. v. EÚ L 84, 20.3.2014, s. 14).

      (6)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).